Nuwe misdaadplan bevat kiem van totalitarisme – praag.co.za
Nuwe misdaadplan bevat kiem van totalitarisme
Op die oog af lyk die plan vir 'n nuwe databasis wat die ANC-bewind toegang tot alle vingerafdrukke en DNS-gegewens in die land sou gee na 'n goeie manier om misdaad te bestry. Immers kom misdadigers weens gebrekkige bewysstukke en veral forensiese getuienis dikwels skotvry daarvan af in Suid-Afrikaanse howe.
Die regte van die gewone, wetsgehoorsame burger moet egter hierteen opgeweeg word. Gegewe die ANC se geskiedenis waar hy entoesiasties die Oos-Duitse bewind met sy geheimse polisie, die Stasi, asook ander soortgelyke dienste in Oos-Europa ondersteun het, kan te veel inligting in sy hande maklik tot misbruik ly.
Die ondoeltreffendheid van die strafregstelsel gaan nie net oor forensiese getuienis nie, maar ook die gebrek aan kundigheid in die polisie wat deur transformasie en regstellende aksie veroorsaak is. Een groot databasis gaan nie die kundigheid na die polisie terugbring nie.
Suid-Afrika is ook 'n multietniese land waar inligting soos DNS en vingerafdrukke maklik aangewend kan word om minderheidsgroepe soos die Afrikaner te onderdruk en te vervolg.
Afirkaners behoort hul samewerking met die owerheid om sy Grootbroerdatabasis tot stand te bring te weier. Onder normale omstandighede sou daar geen beswaar daarteen wees nie. Suid-Afrika is egter geen normale land nie maar 'n (mislukte) staat waarin die burokrasie dikwels deur een rassegroep gebruik word om 'n ander te verdruk.
online slotsАлександр Фильчаков Васильевич
Skrywer Dan RoodtGepubliseer op 8 Desember 2008 Kategorieë HoofartikelsSleutelwoord Hoofartikels, Menings, Nuwe misdaadplan bevat kiem van totalitarisme